Aeroport de Catània-Fontanarossa

L'Aeroport de Catània-Fontanarossa (codi IATA: CTA, codi OACI: LICC), també conegut com a Aeroport Vincenzo Bellini (italià: Aeroporto Internazionale Vincenzo Bellini di Catania-Fontanarossa), és un aeroport internacional situat a 4,3 km al sud-oest de Catània, la segona ciutat més gran de l'illa italiana de Sicília. Porta el nom del compositor d'òpera Vincenzo Bellini, nascut a Catània. Segons Assaeroporti, l'any 2020 era l'aeroport més transitat de Sicília i el quart més transitat d'Itàlia. Les principals companyies aèries com ITA Airways, Lufthansa i KLM hi volen i connecten nombroses destinacions europees com Roma, Munic, Amsterdam i Berlín, mentre que altres companyies aèries de baix cost com EasyJet i Ryanair ofereixen vols a altres destinacions europees. Història La història de l'Aeroport de Catania es remunta al 1924, quan va ser el primer aeroport de la regió. Durant la Segona Guerra Mundial va ser confiscat pels aliats durant la campanya de Sicília i utilitzat per les Forces Aèries de l'Exèrcit dels Estats Units com a aeròdrom militar. La Dotzena Força Aèria va utilitzar l'aeroport com a aeròdrom de combat, estacionant-hi el 340è Grup de Bombardeig, que va volar amb B-25 Mitchells del 27 d'agost al 19 de novembre de 1943. A més, el quarter general de la 51a Ala de Transport de Tropes va utilitzar l'aeroport del 29 de setembre de 1943 al 29 de juny de 1944. Diverses unitats de transport van utilitzar l'aeroport durant la resta de la guerra. Després de la guerra, va ser retornat a les autoritats civils. A finals de la dècada de 1940, era evident que l'aeroport s'estava quedant sense espai ràpidament i es va considerar necessari traslladar-lo. El 1950, el nou aeroport de Catània, més gran i millorat, va obrir les portes. Després de 20 anys de creixement inesperat i alts nivells de passatgers, el 1981 va ser necessari reestructurar l'aeroport per fer front a la demanda. Per tal de fer front a l'augment de passatgers, el 8 de maig de 2007 es va obrir una nova terminal, equipada amb 22 portes i sis passarel·les de càrrega, que va substituir les antigues instal·lacions. L'actual "programa d'inversió per l'aeroport" assegura que l'aeroport de Catània Fontanarossa continuï mirant cap endavant i planificant el creixement durant els propers anys, implementant una infraestructura completament nova i fent moltes addicions, com ara un restaurant panoràmic, una nova pista d'aterratge i més espai d'oficines. El 5 de novembre de 2012, l'aeroport va ser tancat per obres a la pista. Tots els vols van ser desviats a la base de l'OTAN propera a Sigonella. Les obres a la zona de la pista de Fontanarossa, que van costar poc menys de 20 milions d'euros, van incloure la remodelació estructural i funcional del paviment i la subbase subjacent de la pista, així com la remodelació de les línies de seguretat laterals i el paviment dels extrems, estructures que s'han desgastat durant 50 anys d'activitat. Les obres també van ser necessàries pel trànsit aeri actual a l'aeroport, el més alt pel que fa al nombre de passatgers del sud, i en previsió d'un augment futur. El 5 de desembre de 2012, després de 30 dies d'obres, l'aeroport va ser reobert. El 16 de juliol de 2023, una part de l'aeroport va ser destruida en un incendi d'origen desconegut. Els vols a Catània aquell dia van ser redirigits a Comiso, Palerm i Trapani, i la resta d'activitats de vol van quedar gairebé completament interrompudes fins al 19 de juliol següent. Es van reprendre les operaciones el 5 d'agost amb completa normalitat. Aerolínies i destinacions Estadístiques Rutes més transitades Referències Enllaços externs Aeroport de Catània-Fontanarossa - Lloc web oficial (italià)